Pieter in die Playstation | Onnies Online
Home / Afrikaans / Pieter in die Playstation
Hierdie PowerPoint het ek gemaak vir my graad 8’s. Dit ontleed die gedig “Pieter in die Playstation” deur Louis Fourie, soos dit in Afrikaans Sonder Grense is. Die kinders het lekker gesels oor die gedig. Aan die einde van die PowerPoint is die antwoorde van die vrae wat die leerders in hul boeke moes beantwoord.
Wanneer jy die PPT aflaai, mag dit dalk bietjie anders as op die prentjie lyk. Dit beteken dan dat jy nie die font op jou rekenaar het nie. ‘n Oplossing is om dit op Google Docs te UPLOAD en dit van daar af te wys (aanlyn). Daar is duisende oulike fonts wat ‘n mens op Google Slides / Docs / Sheets kan gebruik, wat gratis is.
Geniet hom en deel hom!
Categories: Afrikaans, Free G’n wonderkuur, sê Schumacher se dokter | Netwerk24
Dokter Jean-Francois Payen sê hy besoek Michael Schumacher nog van tyd tot tyd om sy vordering te monitor. Foto: Getty Images
Stuff berig Jean-Francois Payen, die eerste dokter wat vyf jaar gelede bevestig het Schumacher (50) is nie meer in ’n koma nie, het aan die Duitse publikasie In touch gesê daar is ’n plan om die sewemalige F1-wêreldkampioen se herstel soveel moontlik in die volgende klompie jare te bespoedig.
Schumacher het in Desember 2013 ernstige breinbeserings in ’n ski-ongeluk in die Franse Alpe opgedoen. Baie min inligting is sedertdien bekend oor die motorsportlegende se gesondheid, maar hy kan glo nie loop of staan nie.
“Daar is ’n plan van een tot drie jaar vir die regenerasietydperk,” sê Payen.
“Ek besoek hom steeds van tyd tot tyd en bespreek enige vordering wat ek opmerk met sy gesin.”
Michael Schumacher se behandeling duur voort. Foto: Getty Images
Die Franse chirurg Philippe Menasché het ook aan In touch bevestig Schumacher het in September in Parys se Georges Pompidou-hospitaal stamsel-behandeling ontvang.
“Ons het hom ontvang en daar behandel,” sê hy.
“Maar dit was van meet af aan duidelik dat daar nie wonderwerke met hom sou gebeur gedurende terapie nie.”
Net ’n handjievol mense word toegelaat om Schumacher te besoek en sy vrou, Corinna, besluit glo wie hom mag sien.